CELEX: E2007P0006
Language: el
Date: 2007-05-08 00:00:00
Title: Αίτηση για την έκδοση συμβουλευτικής γνώμης από το Δικαστήριο ΕΖΕΣ την οποία υπέβαλε το Hæstiréttur Íslands την 8η Μαΐου 2007 στην υπόθεση HOB vín ehf v Faxaflóahafnir sf. (Υπόθεση E-6/07)

13.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/19
            
         Αίτηση για την έκδοση συμβουλευτικής γνώμης από το Δικαστήριο ΕΖΕΣ την οποία υπέβαλε το Hæstiréttur Íslands την 8η Μαΐου 2007 στην υπόθεση HOB vín ehf v Faxaflóahafnir sf.
   (Υπόθεση E-6/07)
   (2007/C 301/11)
   Το Hæstiréttur Íslands (Ανώτατο Δικαστήριο της Ισλανδίας) υπέβαλε αίτηση στο Δικαστήριο ΕΖΕΣ με επιστολή της 8ης Μαΐου 2007, η οποία παρελήφθη από την γραμματεία του Δικαστηρίου στις 21 Μαΐου 2007, με την οποία ζητούσε συμβουλευτική γνώμη στην υπόθεση HOB vín ehf v Faxaflóahafnir sf., όσον αφορά τα ακόλουθα θέματα:
   
               1.
            
            
               Υπάγεται στις διατάξεις 10, 11 ή 14 της συμφωνίας ΕΟΧ η είσπραξη τελών από εταιρεία που ανήκει σε διάφορους δήμους σε σχέση με την εισαγωγή αλκοολούχων ποτών από άλλα κράτη του ΕΟΧ μέσω λιμένα που ανήκει στην εταιρεία; Το ερώτημα βασίζεται στην παραδοχή ότι η εκμετάλλευση του λιμένα δεν θεωρείται από το νόμο ότι αποτελεί δημόσια δραστηριότητα· η είσπραξη των τελών βασίζεται σε νόμιμη άδεια και τα τέλη αυτά πρόκειται να καλύψουν το κόστος των παρεχόμενων υπηρεσιών καθώς και ένα μέρος της κοινής εκμετάλλευσης του λιμένα.
            
         
               2.
            
            
               Στην περίπτωση κατά την οποία η απάντηση στο πρώτο ερώτημα είναι τέτοια ώστε να εφαρμόζεται κάποια από τις προαναφερθείσες διατάξεις της Συμφωνίας ΕΟΧ, η διάταξη αυτή αντίκειται στην είσπραξη των τελών χρήσης που περιγράφονται στο πρώτο ερώτημα; Το ερώτημα βασίζεται στην παραδοχή ότι τα τέλη χρήσης που επιβάλλονται σε σχέση με την εισαγωγή αλκοολούχων ποτών είναι ανώτερα από ό,τι τα τέλη που επιβάλλονται για τα μη αλκοολούχα ποτά και ότι στην Ισλανδία τα αλκοολούχα ποτά εισάγονται κατά κανόνα, μεταξύ άλλων, από άλλα κράτη μέλη του ΕΟΧ.